M-84AS

**M-84AS** ili **M-2001** je najmoderniji borbeni tenk Srbije. Tenk je poboljšana verzija jugoslavenskog tenka M-84.

M-84AS je predstavljen u javnost 2004. godine, a proizvodi ga SDPR Jugoimport pod nazivom „M-84AB1“. Kasnije je preimenovan u M-84AS. Razvijen je zajedno sa Rusijom, a tenk je razvijan paralelno sa suvremenim ruskim programom T-72M1M za modernizaciju tenkova iz serije T-72 koji se nudi od 2005. godine. U novi tenk je ugrađen poboljšani sustav za upravljanje paljbom (SUP) sa integriranim dnevno-noćnom ciljaničkom spravom. Postojeći top zamijenjen je novim, koji pored boljih karakteristika omogućava izuzetno laku i brzu zamjenu topovske cijevi. Novi tenk ima mogućnost ispaljivanja protuoklopne rakete sa laserskim navođenjem kroz cijev topa čime je omogućeno precizno gađanje neprijateljskih ciljeva na udaljenostima do 6&nbsp;km. U borbeni komplet tenka uveden je novi potkalibarni projektil sa jezgrom od teškog metala, kao i projektil sa višestrukom kumulativnom bojnom glavom, čiji je osnovni zadatak borba protiv suvremenih tenkova zaštićeni višeslojnim oklopima. Zbog sve veće probojne moći suvremenih protuoklopnih oružja novi tenk M-84AB1 opremljen je reaktivnim oklopom koji pruža zaštitu i protiv suvremenih kumulativnih projektila. Osim povećane oklopne zaštite, novi tenk opremljen je i suvremenim elektro-optičkim sustavom za zaštitu od djelovanja laserskih i infracrvenih navođenih protuoklopnih raketa Štora-1.

M-2001 je veoma sličan trenutno najmodernijem ruskom borbenom tenku T-90S. Prvobitni naziv za ovu seriju je T-72BU, ali je nakon rata SAD protiv Iraka preimenovan iz marketinških razloga u T-90. U odnosu na T-90S, M-2001 je brži i pokretniji, dok T-90S ima jači oklop.

U Srbiji je planirano da se postojeći M-84 vojske Srbije poslije 2010. moderniziraju na M-84AS standard. Tenk, odnosno modernizacija, je također ponuđena Kuvajtu, ali je Kuvajt dao prednost za modernizaciju svojih M-84 hrvatskoj verziji M-95 Degman (odnosno M-84D), pošto se bitni dijelovi M-84AS poput Štora-1 sustava proizvode u Rusiji.

## Tehničke karakteristike
* **Posada**: 3 člana (zapovjednik, vozač i topnik)
* **Borbena masa**: 45 tona
* **Dužina sa topom**: 9,53 m
* **Dužina tijela**: 6,86 m
* **Širina**: 3,73 m
* **Visina**: 2,23 m
* **Motor**:
** V-46-TK ili V-46-TK1
* **Snaga motora**: 1000 KS (V-46-TK) ili 1200 KS (V-46-TK1)
* **Specifična snaga**: 16,3&nbsp;kW/t (V-46-TK) ili 19,6&nbsp;kW/t (V-46-TK1)
* **Maks. brzina**: 65&nbsp;km/h (V-46-TK) ili 72&nbsp;km/h (V-46-TK1)
* **Borbeni radijus**: 500–650&nbsp;km po putu
* **Snaga/težina**: ~22,72 ks/t
* **Specifični pritisak na podlogu**: 0,88&nbsp;kg/cm²
* **Naoružanje**:
** top 2A46M kalibar 125&nbsp;mm
** PAM M-87, kalibra 12,7&nbsp;mm
** spregnuta strojnica M-86, kalibra 7,62&nbsp;mm
* **Borbeni komplet**:
** 36 granata (22 u punjaču), kalibra 125&nbsp;mm
** 5-6 protuoklopne rakete 9M119M Refleks
** 300 metaka 12,7&nbsp;mm
** 1750 metaka 7,62&nbsp;mm
* **Oklop**:
** ekvivalenta homogene pancirne ploče od 700–730&nbsp;mm za APFSDS i 1100–1300&nbsp;mm za HEAT tip projektila
** (uporedba M-84: 450&nbsp;mm za APFSDS i 600&nbsp;mm za HEAT, T-90S: 850–880&nbsp;mm za APFSDS i 1100–1300&nbsp;mm za HEAT)

## Vanjske veze
*  Tenk M-84AB1 
;Ostali projekti